《怀长源》
元代·刘祁

凉月夜如水，秋风吹紫兰。独居怅无聊，佳人阻河山。

山河邈千怅，相望何时已。云横雁影沈，露下虫声起。

烽火照中州，西南杀气浮。君居刘山下，果若向时不？

人生有离别，但惜知音绝。匣内卧青龙，光芒射秋月。

汴水碧参差。叶飞空树枝。如何相忆处，还值暮秋时。

作者简介：祁字京叔，浑源人。弱冠举金进士，廷试失意，即闭户读书。凡七年而殁，年四十八。京叔好三苏文，为学能自刻厉，文章议论，粹然一出于正。有《神川遁士集》二十卷、《处言》四十三篇、《归潜志》三卷。